I. VETERINARSKA ZAKONODAJA

1. 31964 L 0433: Direktiva Sveta 64/433/EGS o zdravstvenih pogojih za proizvodnjo in trženje svežega mesa (UL P 121, 29.7.1964, str. 2012 ter pozneje spremenjena in prečiščena v UL L 268, 24.9.1991, str. 71), kakor je bila nazadnje spremenjena z:

- 31995 L 0023: Direktivo Sveta 95/23/ES z dne 22.6.1995 (UL L 243, 11.10.1995, str. 7);

31971 L 0118: Direktiva Sveta 71/118/EGS z dne 15. februarja 1971 o zdravstvenih problemih, ki vplivajo na proizvodnjo in dajanje na trg svežega mesa perutnine (UL L 55, 8.3.1971, str. 23 ter pozneje spremenjena in prečiščena v UL L 62, 15.3.1993, str. 6), kakor je bila nazadnje spremenjena z:

- 31997 L 0079: Direktivo Sveta 97/79/ES z dne 18.12.1997 (UL L 24, 30.1.1998, str. 31);

31977 L 0099: Direktiva Sveta 77/99/EGS z dne 21. decembra 1976 o zdravstvenih problemih, ki vplivajo na proizvodnjo in trženje mesnih izdelkov in določenih drugih izdelkov živalskega izvora (UL L 26, 31.1.1977, str. 85 ter kasneje spremenjena in ažurirana v UL L 57, 2.3.1992, str.4), kakor je bila nazadnje spremenjena z:

- 31997 L 0076: Direktivo Sveta 97/76/ES z dne 16.12.1997 (UL L 10, 16.1.1998, str. 25);

31991 L 0493: Direktiva Sveta 91/493/EGS z dne 22. julija 1991 o zdravstvenih predpisih za proizvodnjo in dajanje na trg ribiških proizvodov (UL L 268, 24.9.1991 str. 15), kakor je bila nazadnje spremenjena z:

- 31997 L 0079: Direktivo Sveta 97/79/ES z dne 18.12. 1997 (UL L 24, 30.1.1998, str. 31);

31992 L 0046: Direktiva Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka (UL L 268, 14.9.1992, str. 1), kakor je bila nazadnje spremenjena z:

- 31996 L 0023: Direktivo Sveta 96/23/ES z dne 29.4.1996 (UL L 125, 23.5.1996, str. 10);

31994 L 0065: Direktiva Sveta 94/65/ES z dne 14. decembra 1994 o zahtevah za proizvodnjo in dajanje na trg mletega mesa in mesnih pripravkov (UL L 368, 31.12.1994, str. 10).

(a) Pod pogoji, navedenimi v nadaljevanju, se strukturne zahteve iz Priloge I k Direktivi 64/433/EGS, Priloge I k Direktivi 71/118/EGS, Prilog A in B k Direktivi 77/99/EGS, Priloge k Direktivi 91/493/EGS, Priloge B k Direktivi 92/46/EGS in Priloge I k Direktivi 94/65/ES do 31. decembra 2005 ne uporabljajo za obrate v Latviji, ki so našteti v Dodatku A k tej prilogi.

(b) Dokler so obrati iz odstavka (a) zgoraj upravičeni do koristi iz določb omenjenega odstavka, se proizvodi, ki izvirajo iz teh obratov dajo le na domači trg ali se uporabljajo za nadaljnjo predelavo v domačih obratih, za katere tudi veljajo določbe iz odstavka (a), ne glede na datum trženja. Ti proizvodi morajo imeti posebno oznako zdravstvene ustreznosti.

Ne glede na datum trženja se sveži, pripravljeni ali predelani ribiški proizvodi dajo le na domači trg oziroma potekata ravnanje z njimi ter nadaljnja predelava v istih obratih. Sveži, pripravljeni ali predelani ribiški proizvodi morajo biti embalirani in/ali zapakirani v trgovskih enotah ter opremljeni s posebno identifikacijsko oznako.

Prvi pododstavek se uporabi tudi za vse proizvode, ki izvirajo iz integriranih obratov za proizvodnjo mesa, kjer za del obrata veljajo določbe iz odstavka (a).

Obrati za predelavo mleka, ki so našteti v Dodatku A k tej prilogi, lahko sprejemajo pošiljke surovega mleka s kmetij za proizvodnjo mleka, ki ne upoštevajo določb iz Priloge A, Poglavja IV, A (1), k Direktivi 92/46/EGS, pod pogojem, da so te kmetije omenjene na seznamu, ki ga v ta namen vodijo latvijski organi.

V letu 2005 se surovo mleko s kmetij, ki ne upoštevajo določb iz Priloge A, Poglavje VI, A (1) k Direktivi 92/46/EGS, lahko uporabi le za proizvodnjo sira z obdobjem zorenja nad 60 dni.

(c) Latvija zagotovi postopno izpolnjevanje strukturnih zahtev iz odstavka (a), v skladu z roki za odpravo obstoječih pomanjkljivosti iz Dodatka A k tej prilogi. Latvija zagotovi, da le tisti obrati, ki v popolnosti izpolnijo te zahteve do 31. decembra 2005, lahko nadaljujejo z obratovanjem. Latvija predloži Komisiji letna poročila o napredku, ki je bil dosežen v vsakem od obratov naštetih v Dodatku A, vključno s seznamom obratov, ki so v zadevnem letu zaključili razvoj.

(d) Komisija lahko pred pristopom in do 31. decembra 2005 ažurira Dodatek A iz odstavka (a); v tem smislu lahko na podlagi napredka, ki je bil dosežen pri odpravi obstoječih pomanjkljivosti in izsledkov procesa spremljanja, v določenem obsegu doda ali izbriše posamezne obrate.

Podrobna izvedbena pravila za zagotovitev tekočega delovanja zgoraj navedene prehodne ureditve se sprejmejo v skladu s členom 16 Direktive 64/433/EGS, členom 21 Direktive 71/118/EGS, členom 20 Direktive 77/99/EGS, členom 15 Direktive 91/493/EGS, členom 31 Direktive 92/46/EGS in členom 20 Direktive 94/65/ES.

2. 32002 R 1774: Uredba (ES) št. 1774/2002 Evropskega parlamenta in Sveta z dne 3. oktobra 2002 o zdravstvenih predpisih v zvezi s stranskimi proizvodi živali, ki niso namenjeni za prehrano ljudi (UL L 273, 10.10.2002, str. 1).

(a) Pod pogoji navedenimi spodaj se strukturne zahteve iz Dodatka B k tej prilogi v zvezi s Prilogo V, Poglavjem I, in s Prilogo VII, Poglavjem I, k Uredbi (ES) št. 1774/2002 do 31. decembra 2004 ne uporabljajo za obrate v Latviji, ki so našteti v Dodatku B.

(b) Obrati iz odstavka (a) lahko manipulirajo, predelujejo in skladiščijo le material iz kategorije 3, kot je opredeljen v členu 6 Uredbe (ES) št. 1774/2002. Dokler so omenjeni obrati upravičeni do koristi iz določb tega odstavka se ne glede na datum trženja proizvodi iz teh obratov dajejo le na domači latvijski trg in se jih ne sme uporabiti v proizvodih, ki so namenjeni v druge države članice. Ti proizvodi morajo imeti posebno oznako.

(c) Latvija zagotovi postopno izpolnjevanje strukturnih zahtev iz odstavka (a), v skladu z roki za odpravo obstoječih pomanjkljivosti iz Dodatka B. Latvija zagotovi, da le tisti obrati, ki v popolnosti izpolnjujejo te zahteve do 31. decembra 2004 lahko nadaljujejo z obratovanjem. Latvija predloži Komisiji letno poročilo o napredku, ki je bil dosežen v vsakem od obratov naštetih v Dodatku B, vključno s seznamom obratov, ki so v tem letu zaključili razvoj.

(d) Komisija lahko pred pristopom in do 31. decembra 2004 ažurira Dodatek B iz odstavka (a); v tem smislu lahko na podlagi napredka, ki je bil dosežen pri odpravi obstoječih pomanjkljivosti in izsledkov procesa spremljanja, v določenem obsegu doda ali izbriše posamezne obrate.

Podrobna izvedbena pravila za zagotovitev tekočega delovanja zgoraj navedene prehodne ureditve se sprejmejo v skladu s postopkom iz člena 33(2) Uredbe (ES) št. 1774/2002.

--------------------------------------------------